


REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNIK**

KLASA: 024-06/25-01/01

URBROJ: 2170-6-5-1-25-2

Delnice, 13. lipnja 2025. godine

GRADSKOM VIJEĆU GRADA DELNICA

n/r predsjednika Ivana Piškora

Na temelju članka 32. stavka 1. i članka 92. stavka 3. poslovnika Gradskog vijeća Grada Delnica („Službene novine Grada Delnica 03/22 i 6/23)“, za donošenje PREDLAŽEM

**ODLUKU**

**o radnim tijelima Gradskog vijeća Grada Delnica**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Članak 32.***

*(1) Ovlašteni predlagatelji akata koje donosi Vijeće jesu: gradonačelnik, vijećnici, klub vijećnika i radna tijela Vijeća. Ukoliko je zakonom propisano da pojedini prijedlog mogu podnijeti samo određena tijela, tada su samo ta tijela ovlašteni predlagatelji.*

***Članak 92.***

*(3) Nakon što je prijedlog akta odobrio gradonačelnik, nacrt prijedloga akta dostavlja se u elektroničkom obliku gradskom upravnom odjelu nadležnom za poslove Vijeća.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gradonačelnik

Igor Pleše, univ.spec.oec.


\_\_\_\_\_\_\_\_\_\_\_\_\_\_\_

**Delnice, lipnja 2025.**



REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADSKO VIJEĆE**

KLASA: 024-06/25-01/01

URBROJ: 2170-6-5-1-25-3

Delnice, 09. srpnja 2025. godine

Na temelju članka 35. i članka 38. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20) i članka 40. i 55. Statuta Grada Delnica (“Službene novine Grada Delnica 02/21), Gradsko vijeće Grada Delnica na današnjoj sjednici donijelo je

**ODLUKU**

o radnim tijelima Gradskog vijeća Grada Delnica

**Članak 1.**

(1) Radi razmatranja i proučavanja određenih pitanja i pojedinih tema iz različitih područja društvenog života, u cilju predlaganja i razmatranja prijedloga akata koje donosi Gradsko vijeće, te o drugim pitanjima iz djelokruga vijeća kao i za učinkovitije obavljanje poslova iz samoupravnog djelokruga Grada, ovom odlukom utvrđuju se ili se osnivaju stalna radna tijela Gradskoga vijeća Grada Delnica (u daljnjem tekstu. Gradsko vijeće), propisuje se njihova nadležnost, djelokrug, broj članova te način njihova rada.

(2) Izrazi upotrijebljeni u ovoj odluci adekvatno se primjenjuju u muškom i ženskom rodu.

**Članak 2.**

(1) Nakon provedene rasprave odnosno razmatranja određenog akta odnosno drugog pitanja koje im je na dnevnom redu, radna tijela zauzimaju stajališta, a mogu donijeti i akte (prijedloge, zaključke, preporuke), te o tome izvješćuju Gradsko vijeće.

(2) Radna tijela isto tako mogu sama predlagati donošenje akata Gradskog vijeća.

(3) Pored radnih tijela navedenih u ovoj odluci, Gradsko vijeće može posebnim odlukama, samostalno ili na temelju drugih propisa, osnovati i druga stalna ili povremena radna tijela.

**Članak 3.**

(1) Radno tijelo ima predsjednika i potpredsjednika kao i određeni broj članova koje Gradsko vijeće imenuje posebnim aktom.

(2) Uz vijećnike, u radna tijela imenuju se i druge osobe koje mogu pridonijeti stručnom i kvalitetnom radu radnih tijela.

(3) Prilikom imenovanja članova radnih tijela, nastoji se voditi računa da njihov sastav u pravilu odgovara stranačkoj strukturi Gradskog vijeća.

(4) Mandat predsjednika kao i ostalih članova radnog tijela u pravilu traje do isteka redovitog četverogodišnjeg mandata Gradskoga vijeća, osim ako drugačije nije regulirano nekim zakonskim propisom.

(5) Vijećnici mogu biti članovi najviše u 3 radna tijela, a predsjednici u njih najviše 2.

**Članak 4.**

(1) Stalna radna tijela osnovana Statutom Grada Delnica su:

1. Komisija za izbor i imenovanja,

2. Komisija za Statut, Poslovnik i normativnu djelatnost,

3. Mandatna komisija.

(2) Stalna radna tijela osnovana temeljem drugih propisa ili akata Gradskog vijeća su:

1.Komisija za dodjelu javnih priznanja,

2.Povjerenstvo za poslove određivanja imena ulica i trgova,

3.Povjerenstvo za procjenu šteta od prirodnih nepogoda,

4.Savjet za zaštitu potrošača javnih usluga Grada Delnica,

5.Savjet mladih Grada Delnica,

6.Etički odbor i Etičko povjerenstvo.

(3) Stalna radna tijela koja se osnivaju ovom Odlukom su:

1. Odbor za proračun i financije,

2. Odbor za gospodarsko-turistički razvoj,

3. Odbor za prostorno-prometno planiranje i okoliš,

4. Odbor za komunalno gospodarstvo,

5. Odbor za djecu, odgoj i obrazovanje,

6. Odbor za socijalnu i zdravstvenu skrb,

7. Odbor za branitelje i umirovljenike,

8. Odbor za sport,

9. Odbor za kulturu i tehničku kulturu,

10. Povjerenstvo za ravnopravnost spolova.

**Članak 5.**

(1) Komisije iz članka 1.stavka 1. ove Odluke sastoje se od predsjednika i dva člana, a postupak njihova imenovanja, poslovi i ostalo propisani su odredbama Statuta Grada Delnica te Poslovnika Gradskog vijeća Grada Delnica.

(2) Postupak imenovanja, sastav, poslovi i sve ostalo Stalnih radna tijela osnovanih člankom 4. stavkom 2. ove Odluke, propisani su odredbama drugih propisa ili akata Gradskog vijeća.

**Članak 6.**

(1) Odbor za proračun i financije, sastoji se od predsjednika, potpredsjednika i tri člana.

(2) Odbor u pravilu:

-razmatra prijedlog Proračuna Grada, njegovih izmjena i dopuna te prati i nadzire njihovu provedbu,

-razmatra izvješće o izvršavanju Proračuna Grada i daje svoje mišljenje i preporuke Gradskom vijeću ,

-utvrđuje prijedloge odluka i drugih akata iz svog djelokruga rada, a koje se odnose na financiranje Grada i njegovih potreba,

-razmatra i prati sustav financiranja Grada,

-razmatra i sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 7.**

(1) Odbor za gospodarsko-turistički razvoj, sastoji se od predsjednika, potpredsjednika i tri člana.

(2) Odbor u pravilu:

-razmatra opće akte iz ovog područja,

-razmatra strategije i planove gospodarsko-turističkog razvoja uključivši poljoprivredu i ruralni razvoj Grada Delnica,

- razmatra i analizira problematiku obrtništva i poduzetništva na području Grada Delnica,

- razmatra o investicijskim ulaganjima od značaja za Grad Delnice,

- razmatra i sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 8.**

(1) Odbor za prostorno-prometno planiranje i okoliš, sastoji se od predsjednika, potpredsjednika i tri člana.

(2) Odbor u pravilu:

-razmatra opće akte iz ovog područja,

-razmatra i analizira prometnu politiku i infrastrukturu na području Grada Delnica u cilju poboljšanja njezine kvalitete

-razmatra i analizira politiku urbanističkog planiranja i uređivanja prostora i zemljišta na području Grada Delnica,

-razmatra i analizira studije i elaborate iz zaštite okoliša,

- razmatra sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 9.**

(1) Odbor za komunalno gospodarstvo, sastoji se od predsjednika, potpredsjednika i tri člana.

(2) Odbor u pravilu:

-razmatra opće akte iz ovog područja,

-razmatra i analizira strategije, planove te sveukupnu politiku koja proizlazi iz domene komunalnog gospodarstva,

- razmatra sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 10.**

(1) Odbor za djecu, odgoj i obrazovanje sastoji se od predsjednika, potpredsjednika i tri člana.

(2) Odbor u pravilu:

-razmatra opće akte iz ovog područja,

-razmatra obrazovne politike, politike prevencije ovisnosti, politike provođenja Europske povelje o sudjelovanju mladih u životu općina i regija te sve ostalo što se tiče mladih, odgoja i obrazovanja,

-razmatra rad javnih ustanova kojih je Grad Delnice osnivač vezano uz njihove aktivnosti koje se odnose na mjere i programe koji se tiču aktivnosti mladih

-razmatra i sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 11.**

(1) Odbor za socijalnu i zdravstvenu skrb sastoji se od predsjednika, potpredsjednika i tri člana.

(2) Odbor u pravilu:

-razmatra opće akte iz ovog područja,

-razmatra socijalne i zdravstvene politike,

-razmatra i sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 12.**

(1) Odbor za branitelje i umirovljenike sastoji se od predsjednika, potpredsjednika i tri člana.

(2) Odbor u pravilu:

-razmatra opće akte iz ovog područja,

-razmatra politike za pitanje branitelja i umirovljenika,

-razmatra i sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 13.**

1. Odbor za sport, sastoji se od predsjednika, potpredsjednika i tri člana.

(2) Odbor u pravilu:

-razmatra opće akte iz ovog područja,

-razmatra politiku razvoja i unapređivanja sporta,

-razmatra i sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 14.**

(1) Odbor za kulturu i tehničku kulturu, sastoji se od predsjednika, potpredsjednika i tri člana.

(2) Odbor u pravilu:

-razmatra opće akte iz ovog područja,

-razmatra politiku razvoja i unapređenja kulture i tehničke kulture,

-razmatra i sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 15.**

(1) Povjerenstvo za ravnopravnost spolova sastoji se od predsjednika, potpredsjednika i tri člana.

(2) Povjerenstvo u pravilu:

-prati i potiče provedbu Nacionalne politike za promicanje ravnopravnosti spolova na području Grada Delnica,

-potiče oblikovanje i provedbu programa i aktivnosti usmjerenih promicanju ravnopravnosti spolova

-razmatra predstavke kojima se ukazuje na pojedinačne slučajeve diskriminacije,

-razmatra i sva ostala pitanja koja se odnose na donošenje akata iz ovog područja te o njima daje prijedloge i mišljenja Gradskome vijeću.

**Članak 16.**

(1) Način rada radnih tijela Gradskog vijeća, regulira se odredbama Poslovnika Gradskog vijeća Grada Delnica, ovom odlukom kao i ostalim aktima Grada Delnica.

(2) Radna tijela rade na sjednicama.

(3) Radno tijelo može, u suglasju s odredbama Poslovnika Gradskog vijeća Grada Delnica, donijeti poslovnik o svom radu, kojim će podrobnije urediti način svog rada.

(4) O radu na sjednici vodi se zapisnik koji sadrži osnovne podatke o radu na sjednici, o sudjelovanju u raspravi te o usvojenim zaključcima.

(5) U zapisnik se unosi i rezultat glasovanja o pojedinom predmetu.

(6) Zapisnik obvezno potpisuje predsjednik odnosno predsjedavajući.

(7) Zapisnik se dostavlja članovima radnog tijela uz poziv za iduću sjednicu radnog tijela.

**Članak 17.**

(1) Radno tijelo može održati sjednicu ako je sjednici nazočna većina članova radnog tijela, a odlučuje javnim glasovanjem većinom glasova nazočnih članova.

(2) Predsjednik radnog tijela saziva sjednicu, predlaže dnevni red, predsjedava joj i rukovodi sjednicom, potpisuje akte što ih radno tijelo donosi te brine o provođenju istih.

(3) Sjednicu radnog tijela, predsjednik radnog tijela saziva po svojoj ocjeni, a dužan ju je sazvati u roku od petnaest dana od kad to zatraži većina članova radnog tijela, predsjednik Gradskog vijeća ili Gradsko vijeće.

(4) Ako sjednicu ne sazove predsjednik radnog tijela u roku iz stavka 3. ovog članka, sjednicu će sazvati predsjednik Gradskog vijeća.

(5)Predsjednik radnog tijela surađuje s predsjednikom Gradskog vijeća, predsjednicima drugih radnih tijela te s pročelnicima upravnih odjela Grada Delnica o pitanjima iz djelokruga radnog tijela.

(6) Ako je predsjednik radnog tijela spriječen ili odsutan njegove ovlasti ima zamjenik predsjednika.

(7) O sazivanju sjednica radnih tijela Gradskog vijeća, vijećnici koji nisu članovi istih, obavještavaju se putem WEB stranice Grada Delnica*.* Obveza je predsjednika radnog tijela da poziv za sjednicu dostavi nadležnom upravnom odjelu Grada Delnica.

(8) Radna tijela surađuju međusobno, a mogu održati i zajedničku sjednicu i Gradskom vijeću podnijeti zajedničko izvješće.

(9) Radna tijela na svoje sjednice mogu pozivati Gradonačelnika, pročelnike upravnih odjela Grada Delnica, predstavnike trgovačkih društava i javnih ustanova u suvlasništvu i vlasništvu Grada Delnica, predstavnike Mjesnih odbora kao i znanstvene, stručne i javne djelatnike.

(10) Radna tijela izvješćuju Gradsko vijeće i predlagatelja o svojim mišljenjima, stajalištima i prijedlozima.

(11) Radna tijela mogu odrediti izvjestitelja koji će na sjednici Gradskog vijeća obrazložiti mišljenja, stajališta i prijedloge radnih tijela.

**Članak 18.**

(1) Radno tijelo može održati i telefonsku sjednicu zbog kratkoće roka za odlučivanje ili jednostavnosti dnevnog reda.

(2) Telefonska sjednica se saziva elektronskim putem.

(3) U pozivu za sjednicu navodi se da se saziva telefonska sjednica i razlog sazivanja iste.

(4) Zapisnik o radu na telefonskoj sjednici, osim podataka navedenih u članku 24. ove Odluke, sadrži i razlog sazivanja telefonske sjednice te ime i prezime osobe koja je telefonski kontaktirala s članovima radnog tijela.

**Članak 19.**

Radno tijelo podnosi izvješće o svom radu Gradskom vijeću najmanje jednom godišnje i uvijek kada to Gradsko vijeće zatraži.

**Članak 20.**

Stručne i administrativno-tehničke poslove za radna tijela Gradskoga vijeća obavljaju službenici upravnih tijela Grada Delnica u čiju nadležnost spada djelokrug radnog tijela ili pitanje o kojem radno tijelo raspravlja.“

**Članak 21.**

Danom stupanja na snagu ove odluke prestaju važiti svi akti koji propisuju osnivanje i imenovanje članova radnih tijela Gradskog vijeća Grada Delnica osim akata o osnivanju Komisije za izbor i imenovanja, Komisije za Statut, Poslovnik i normativnu djelatnost, te Mandatne komisije koje su osnovane na konstituirajućoj sjednici ovog saziva Gradskog vijeća Grada Delnica u mandatu 2025-2029.

**Članak 22.**

Ova odluka stupa na snagu osmog (8) dana od dana objave u „Službenim novinama Grada Delnica.“

**GRADSKO VIJEĆE GRADA DELNICE**

Predsjednik

Ivan Piškor

1. **OSNOVA ZA DONOŠENJE ODLUKE**

Zakonska osnova za donošenje ove Odluke, nalazi se prije svega u odredbi članka 35. Zakona o lokalnoj i regionalnoj (područnoj) samoupravi koja propisuje ovlasti Gradskog vijeća.

Temeljna zakonska osnova za donošenje ove Odluke o radnim tijelima Gradskog vijeća Grada Delnica je odredba članka 38. Zakona o lokalnoj i regionalnoj (područnoj) samoupravi (sastavni dio materijala) te odredba članka 55. Statuta Grada Delnica:

***Članak 55.***

*(1) Gradsko vijeće može uz radna tijela osnovana ovim Statutom, osnivati druga stalna i povremena radna tijela radi proučavanja i razmatranja drugih pitanja iz djelokruga Gradskog vijeća, pripreme prijedloga odluka i drugih akata, davanja mišljenja i prijedloga u svezi pitanja koja su na dnevnom redu Gradskog vijeća.*

*(2) Sastav, broj članova, djelokrug i način rada radnih tijela utvrđuje Gradsko vijeće posebnim odlukama.*

Postojeća Odluka o osnivanju radnih tijela (uz kasnije izmjene i dopune), donesena je na Gradskom vijeću Grada Delnica dana 18.07.2013.(SNPGŽ 26/13), a to je bila prva radna sjednica novog saziva GV-a. u mandatu 2013-2017.

I. Izmjene Odluke donesena je na sjednici Gradskog vijeća dana 09.11.2017.(SNGDE 05/17) iako nije bila prva radna sjednica GV-a, ali je praktički na početku mandata saziva GV-a za razdoblje 2017-2021.

II. Izmjene Odluke donesene su na sjednici Gradskog vijeća održanoj dana 11.11.2019. (SNGDE 09/19), a radilo se o terminološkom usklađivanju sa zakonom, pa je umjesto Povjerenstva za elementarne, Povjerenstvo za prirodne nepogode.

III. Izmjene, u biti sada važeći materijal, donesene su na sjednici Gradskog vijeća dana 15.07.2021.(SNGDE 06/21), što je opet početak mandata novog saziva GV-a za razdoblje 2021-2025.

IV. i zadnje Izmjene Odluke donesene su na sjednici Gradskog vijeća dana 28.04.2022. godine , (SNGDE 03/22), i isto tako su uglavnom terminološke, jer je u Odluci bila Narodna knjižnica i čitaonica, a sada je to naravno GKJMDE, zatim umjesto upravni odjel sada su to upravni odjeli, najveća je novina mogućnost održavanja telefonskih sjednica.

U razmišljanju da li nove, V. po redu Izmjene/dorade Odluke ili novi materijal, obzirom na novi početak te na činjenicu da je ranije na početku uvijek dolazilo do velikih dorada radnih tijela, te na činjenicu da od 13 vijećnika njih 4 su potpuno novi, a njih 3 nisu imali kontinuitet, tj. nije ih bilo u prošlom sazivu, išlo se na novi materijal, ali na tragu postojećeg. Nakon toga će se primijeniti politički pluralizam sukladno sastavu ovog saziva GV-a.

**Razlika ovog materijal u odnosu na postojeći:**

Stalna radna tijela propisana Statutom Grada Delnica su ista:

1. Komisija za izbor i imenovanja,

2. Komisija za Statut, Poslovnik i normativnu djelatnost,

3. Mandatna komisija.

Stalna radna tijela propisana temeljem drugih propisa ili akata Gradskog vijeća su:

1.Komisija za dodjelu javnih priznanja,

2.Povjerenstvo za poslove određivanja imena ulica i trgova,

3.Povjerenstvo za procjenu šteta od prirodnih nepogoda,

4.Savjet za zaštitu potrošača javnih usluga Grada Delnica,

5.Savjet mladih Grada Delnica,

6.Etički odbor i Etičko povjerenstvo.

Promjena je u nazivu Komisije za dodjelu javnih priznanja (prema odredbama važećeg o priznanjima), umjesto ranije Komisija za javna priznanja.

Isto tako, temeljem Etičkog kodeksa za članove Gradskog vijeća, postoje Etički odbor i Etičko povjerenstvo, a temeljem Zakona o zaštiti potrošača postoji Savjet za zaštitu potrošača javnih usluga Grada Delnica.

Povjerenstvo za ravnopravnost spolova ne postoji kao radno tijelo prema drugim propisima, pa je prebačeno u ovu odluku.

Stalna radna tijela koja se osnivaju ovom Odlukom su:

1. Odbor za proračun i financije,

2. Odbor za gospodarsko-turistički razvoj,

3. Odbor za prostorno-prometno planiranje i okoliš,

4. Odbor za komunalno gospodarstvo,

5. Odbor za djecu, odgoj i obrazovanje,

6. Odbor za socijalnu i zdravstvenu skrb,

7. Odbor za branitelje i umirovljenike,

8. Odbor za sport,

9. Odbor za kulturu i tehničku kulturu,

10. Povjerenstvo za ravnopravnost spolova.

Sada ih se predlaže njih 10 i to iz 2 razloga, ovdje je sada Povjerenstvo za ravnopravnost spolova, a neki raniji Odbori su doživjeli male promjene. Predlaže se samostalan Odbor za komunalno gospodarstvo, te samostalan Odbor za prostorno i prometno planiranje, kao i poseban Odbora za branitelje i umirovljenike, a poseban Odbor za socijalnu i zdravstvenu skrb dok je kod ostalih u biti dorada ili promjena naziva.

**POSTOJEĆI AKT**

**(1) Stalna radna tijela osnovana Statutom Grada Delnica su:**

**1. Komisija za izbor i imenovanja,**

**2. Komisija za Statut, Poslovnik i normativnu djelatnost,**

**3. Mandatna komisija.**

**(2) Stalna radna tijela osnovana temeljem drugih propisa ili akata Gradskog vijeća su:**

**1.Komisija za javna priznanja,**

**2.Povjerenstvo za poslove određivanja imena ulica i trgova,**

**3.Povjenstvo za ravnopravnost spolova,**

**4.Povjerenstvo za procjenu šteta od prirodnih nepogoda,**

**(3) Stalna radna tijela koja se osnivaju ovom Odlukom su:**

**1. Odbor za gospodarstvo, obrtništvo, poduzetništvo i turizam,**

**2. Odbor za poljoprivredu i ruralni razvoj,**

**3. Odbor za komunalne poslove, prometno i prostorno uređenje i zaštitu okoliša,**

**4. Odbor za proračun i financije,**

**5. Odbor za demografiju, mlade, odgoj i obrazovanje,**

**6. Odbor za zdravstvo, umirovljenike, branitelje i socijalna pitanja**

**8. Odbor za sport,**

**9. Odbor za kulturu i tehničku kulturu.“**