REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADONAČELNIK

GRADSKO VIJEĆE GRADA DELNICA

n/r predsjednika Ivana Piškora

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

IZVJEŠĆA O UTROŠKU NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU U 2024. GODINI

|  |  |
| --- | --- |
| Predlagatelj |  |
| Gradonačelnik |
| Igor Pleše, univ.spec.oec. |  |

**Delnice, lipanj 2025.**

Obrazloženje

Člankom 31. stavak 3. Zakona o postupanju s nezakonito izgrađenim zgradama („Narodne novine broj 86/12, 143/13 i 65/17) propisano je da je 30% sredstava naknade za zadržavanje nezakonito izgrađene zgrade u prostoru prihod jedinice lokalne samouprave na čijem se području zgrada nalazi i da se ova sredstva namjenski koriste za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave. Ukupna ostvarena sredstva po izvoru naknade za nezakonito izgrađene zgrade u prostoru iznosi 616,27 eura, a sredstva su utrošena na izradu prostorno planske dokumentacije.

Gradsko vijeće Grada Delnica, na temelju članka 31. stavka 3. Zakona o postupanju s nezakonito izgrađenim zgradama („Narodne novine“ 86/12, 143/13, 65/17 i 14/19), članka 35. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20) i članka 40. Statuta Grada Delnica (Službene novine Grada Delnica“ 02/21), današnjeg dana prihvaća

**IZVJEŠĆE O UTROŠKU NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU 2024. GODINI**

**Članak 1.**

(1) Sukladno odredbama Zakona o postupanju s nezakonito izgrađenim zgradama, ozakonjuju se nezakonito izgrađene zgrade za čije su ozakonjenje podnositelji zahtjeva odnosno vlasnici zgrada dužni, prije donošenja odgovarajućeg akta ozakonjenja, platiti naknadu za zadržavanje nezakonito izgrađene zgrade u prostoru.

(2) Trideset posto sredstva naknade za zadržavanje nezakonito izgrađene zgrade na području Grada Delnica, prihod su Proračuna Grada Delnica, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja, te se ovim Izvješćem želi, na javan i transparentan način prikazati njezino namjensko trošenje.

|  |  |  |  |  |  |
| --- | --- | --- | --- | --- | --- |
| **Pozicija**  **u proračunu** | **Aktivnost** | **Plan** | **Izvršenje** | **Ostvarenja po izvoru nezakonita izgradnja (eur)** | **Ostali izvori** |
| 498.2 | IZRADA DPU, UPU, PPU | 20.000,00 | 18.450,00 | 616,27 | 17.636,10– opći prihodi i primitci  197,63-prihod od prenamjene poljoprivrednog u građevinsko zemljište |
| **UKUPNO** | | **20.000,00** | **18.450,00** | **616,27** | **17**  **17.833,73** |

**Članak 2.**

Ovo Izvješće objavit će se u „Službenim novinama Grada Delnica“.

KLASA: 363-01/23-01/24

URBROJ: 2170-6-4-3-25-03

Delnice, 9. srpnja 2025. godine

Gradsko vijeće Grada Delnica

Predsjednik

Ivan Piškor, v.r.