**Z A P I S N I K**

**s 1. Konstituirajuće sjednice Gradskog vijeća Grada Delnica**

**održane 12. lipnja 2025. godine u Velikoj vijećnici s početkom u 19,00 sati**

Prisutni vijećnici su: Dona Kontić, Johan Klarić, Jelena Pavić Mamula, Franjo Jakovac, Anton Raukar, Hrvoje Ljubobratović, Davor Hilak, Ivana Pečnik Kastner, Josip Prelac, Igor Mance, Ivica Knežević, Boris Lozer i Ivan Piškor.

Uz nazočne vijećnike Konstituirajućoj sjednici nazočili su gradonačelnik Igor Pleše, pročelnik Upravnog odjela gradske uprave za lokalnu samoupravu, društvene djelatnosti i opće poslove, Tomislav Mrle, pročelnik Odjela gradske uprave za financije i projekte, Đulio Jusufi, savjetnica za lokalnu samoupravu i opće poslove Upravnog odjela gradske uprave za lokalnu samoupravu, društvene djelatnosti i opće poslove, Nikolina Ćuić Muhvić, tajnica gradonačelnika, Marija Crnić Grgurić, novinari Novog lista, Radija Gorski kotar i fotograf Foto studija i tiskare "Magdalena" Delnice.

Sukladno zakonskim odredbama, konstituirajuću sjednicu Gradskog vijeća Grada sazvala je ovlaštena osoba, pročelnik Upravnog odjela za lokalnu samoupravu, društvene djelatnosti i opće poslove, Tomislav Mrle

Ovlaštena osoba otvara sjednicu, utvrđuje da je prisutno svih 13 vijećnika te postoji kvorum za pravovaljano odlučivanje.

Tomislav Mrle bratio se nazočnima prigodnim riječima, zaželjevši im uspješan i konstruktivan rad u mandatu koji slijedi. Tom prilikom osvrnuo se i na dosadašnja konstituiranja Gradskog vijeća, istaknuvši kontinuitet demokratskog djelovanja u Gradu Delnicama te važnost suradnje svih vijećnika u ostvarivanju ciljeva za dobrobit građana.

Uslijedilo je intoniranje hrvatske himne „Lijepa naša domovino“ te svečane pjesme Grada Delnica „Delnice u duši“.

Tomislav Mrle navodi da su svi prijedlozi o kojima će se raspravljati i odlučivati formalno pravno ispravni. Predlaže i daje na usvajanje dnevni red:

1. Izbor Mandatne komisije

2. Izvješće Mandatne komisije i verifikacija mandata

Sukladno Izvješću, POZIVANJE člana Gradskog vijeća koji će do izbora

Predsjednika Gradskog vijeća predsjedati konstituirajućom sjednicom

\*Svečana prisega članova Gradskog vijeća Grada Delnica

3. Izbor Komisije za izbor i imenovanje

4. Izbor Predsjednika Gradskog vijeća

5. Izbor prvog Potpredsjednika Gradskog vijeća

6. Izbor drugog Potpredsjednika Gradskog vijeća

7. Izbor Komisije za Statut, Poslovnik i normativnu djelatnost

Ovlaštena osoba, Tomislav Mrle pita tko je za usvajanje predloženog dnevnog reda.

Tomislav Mrle konstatira da je jednoglasno sa 13 glasova usvojen dnevni red.

Točka 1.

Ovlaštena osoba navodi da je zaprimila prijedlog 7 članova Gradskog vijeća Grada Delnica (Dona Kontić, Johan Klarić, Jelena Pavić Mamula, Franjo Jakovac, Anton Raukar, Hrvoje Ljubobratović i Ivan Piškor) o osnivanju i imenovanju Mandatne komisije.

Ovim prijedlogom za predsjednika Mandatne komisije predlaže se Ivica Knežević, a za članove Josip Prelac i Anton Raukar.

Gradsko vijeće jednoglasno je donijelo RJEŠENJE o osnivanju i imenovanju članova Mandatne komisije.

U Mandatnu komisiju imenuju se:

1. Ivica Knežević, predsjednik
2. Josip Prelac, član
3. Anton Raukar, član.

Rješenje se prilaže i čini sastavni dio zapisnika.

Točka 2.

Ovlaštena osoba poziva predsjednika Mandatne komisije da podnese izvješće.

Ivica Knežević podnosi Izvješće Mandatne komisije.

Gradsko vijeće primilo je na znanje Izvješće Mandatne komisije.

Temeljem važećih propisa navedenih u izvješću Mandatne Komisije, vijećnica Dona Kontić, s liste koja je osvojila najviše glasova, nastavlja s vođenjem sjednice.

Nakon preuzimanja dužnosti predsjedanja, uslijedila je svečana prisega članova Gradskog vijeća Grada Delnica.

Točka 3.

Predsjedavajuća Dona Kontić navodi da je zaprimljen prijedlog 7 članova Gradskog vijeća Grada Delnica (Dona Kontić, Johan Klarić, Jelena Pavić Mamula, Franjo Jakovac, Anton Raukar, Hrvoje Ljubobratović i Ivan Piškor) o osnivanju i imenovanju Komisije za izbor i imenovanje.

Ovim prijedlogom za predsjednicu se predlaže Jelena Pavić Mamula, a za članove Hrvoje Ljubobratović i Davor Hilak.

Gradsko vijeće je jednoglasno donijelo RJEŠENJE o osnivanju i imenovanju članova Komisije za izbor i imenovanje.

U Komisiju se imenuju:

1. Jelena Pavić Mamula, predsjednica
2. Hrvoje Ljubobratović, član
3. Davor Hilak, član

Rješenje se prilaže i čini sastavni dio zapisnika.

Točka 4.

Predsjedavajuća Dona Kontić navodi da je zaprimljen prijedlog od strane 7 vijećnika (Dona Kontić, Johan Klarić, Jelena Pavić Mamula, Franjo Jakovac, Anton Raukar, Hrvoje Ljubobratović i Ivan Piškor) kojim se za predsjednika Gradskog vijeća predlaže Ivan Piškor.

U raspravi su sudjelovali vijećnici Ivica Knežević, Johan Klarić, Ivan Piškor i Davor Hilak.

Predsjedavajuća poziva prisutne da glasaju o prijedlogu da predsjednik Gradskog vijeća bude Ivan Piškor.

Gradsko vijeće je sa 7 glasova ZA i 6 glasova PROTIV donijelo RJEŠENJE o izboru Ivana Piškora za predsjednika Gradskog vijeća Grada Delnica.

Rješenje se prilaže i čini sastavni dio zapisnika.

Predsjedavajuća navodi da je izborom predsjednika Gradskog vijeća Gradsko vijeće konstituirano.

Točka 5.

Predsjednik Gradskog vijeća Ivan Piškor nastavlja sa vođenjem sjednice i navodi da je od strane 7 vijećnika (Dona Kontić, Johan Klarić, Jelena Pavić Mamula, Franjo Jakovac, Anton Raukar, Hrvoje Ljubobratović i Ivan Piškor) zaprimljen prijedlog kojim se Franjo Jakovac predlaže za prvog potpredsjednika Gradskog vijeća.

Nakon glasovanja konstatira da je Gradsko vijeće jednoglasno donijelo RJEŠENJE o imenovanju Franje Jakovca prvim potpredsjednikom Gradskog vijeća Grada Delnica.

Točka 6.

Predsjednik Gradskog vijeća Ivan Piškor navodi da je od strane 6 vijećnika (Ivana Pečnik Kastner, Josip Prelac, Igor Mance, Ivica Knežević, Boris Lozer i Davor Hilak) zaprimljen prijedlog kojim se Davor Hilak predlože za drugog potpredsjednika Gradskog vijeća te poziva vijećnike na glasovanje.

Nakon glasovanja konstatira da je Gradsko vijeće jednoglasno donijelo RJEŠENJE o imenovanju Davora Hilaka drugim potpredsjednikom Gradskog vijeća Grada Delnica.

Točka 7.

Predsjednik Gradskog vijeća Ivan Piškor navodi da je od strane 7 članova Gradskog vijeća Grada Delnica (Dona Kontić, Johan Klarić, Jelena Pavić Mamula, Franjo Jakovac, Anton Raukar, Hrvoje Ljubobratović i Ivan Piškor) zaprimljen prijedlog o osnivanju i imenovanju Komisije za Statut, Poslovnik i normativnu djelatnost.

Ovim prijedlogom se za predsjednika predlaže Ivica Knežević, a za članove Dona Kontić i Johan Klarić.

Gradsko vijeće je jednoglasno donijelo RJEŠENJE o osnivanju i imenovanju članova Komisije Statut, Poslovnik i normativnu djelatnost.

U Komisiju se imenuju:

1. Ivica Knežević, predsjednik
2. Dona Kontić, članica
3. Johan Klarić, član

Rješenje se prilaže i čini sastavni dio zapisnika.

Pročelnik Odjela gradske uprave za lokalnu samoupravu, društvene djelatnosti i opće poslove, Tomislav Mrle, zamolio je novoizabranog predsjednika Gradskog vijeća te gradonačelnika Igora Pleše da se obrate prisutnima.

Predsjednik Gradskog vijeća Ivana Piškor prigodnim se riječima obratio prisutnima.

Gradonačelnik Igor Pleše prigodnim se riječima obratio prisutnima.

Predsjednik konstatira da je ovime dnevni red iscrpljen te zaključuje sjednicu u 19:55 sati.

KLASA: 024-03/25-01/4

URBROJ: 2170-6-5-7-25-8

U Delnicama, 12. lipnja 2025. godine

Napisala Predsjednik

Tajnica gradonačelnika Marija Crnić Grgurić Ivan Piškor